มื้อกลางวันอีกมื้อใน Thaya Park Mall ริมถนนศรีนครินทร์ที่ได้ชื่อว่า มีความซับซ้อนในการเดิน และหาร้านพอสมควรเพราะมีการแบ่งเป็น ตึก A B C... โดยร้านนี้อยู่ในตึก B ด้านในหน่อย ซึ่งจริงๆ แล้วคนไม่เยอะมาก ที่จอดรถก็หาได้พอสมควรก็มีข้อดีเหมือนกัน
เมื่อนึกถึงร้านนี้ จะชอบที่บรรยากาศสบายๆ เมนูให้เลือกเยอะ หลากหลาย การบริการมาตรฐาน รสชาติก็มาตรฐานเช่นกัน การทานมื้อกลางวันที่นี่จึงเหมาะมาก หากอยากทานเย็น ที่นี่ก็มีแบบบุฟเฟต์ให้เลือกแล้วแต่ชอบ สำหรับ เมนูชุดกลางวัน ลงตัวด้วย "ไก่เทอริยากิ" ไก่นุ่มดี มีความมันระดับนึง แต่โอเคทานกับ มายองเนสแบบผสมเข้ากันดีเชียว ทางร้านน่าจะทำให้ข้าวนิ่ม และนุ่มเหนียวอีกหน่อยจะญี่ปุ่นมาก
ถัดมาทานเล่นกับ "เกี๊ยวซ่า" กรอบด้านนอก นุ่มด้านใน มีหมูเยอะกว่าผัก ทานเล่นได้เพลินดี ซอสจิ้มของทานร้านก็ดีเช่นกัน ผ่านอร่อยกับเมนูนี้ ปิดท้ายด้วย "หอยเชลล์อบเนยชีส" จานนี้ยังไม่ค่อยถูกใจเท่าไร หอยค่อนข้างเล็ก และแห้งไปหน่อย น่าจะสุกเกินไป ตัวชีส ติดกับฝาเกินไป 

ที่นั่ง: มากกว่า 10 โต๊ะ